1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала?**

**Яуап:** диалект тип атала**.**

2.**Телдең функцияларын һанап китегеҙ?**

**Яуап:** аралашыу; аңлау;өйрәнеү.

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙерҙең авторы кем?**

**Яуап:** М.Аҡмулла.

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала?**

А. **Агглютинация +**

Б. флексия

В. инкорпорация

Г. фузия

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә?

А.күплек мәғәнәһе

Б. модаллек мәғәнәһе

В.**экспрессивлыҡ мәғәнәһе +**

Г.коллектив күплек мәғәнәһе

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә?

А.сәбәп мәғәнәһен **+**

Б.оҡшатыу мәғәнәһен **+**

В.шарт мәғәнәһен **+**

Г. ҡаршы ҡуйыу мәғәнәһен

**Яуап**: ***Әгәр, әгәр ҙә, әгәр ҙә мәгә***р теркәүестәре эйәртеү теркәүестәре, улар эш-хәлдең булыуы йәки булмауының **сәбәбен,шартын**, уларҙың **оҡшашлығын** аңлата.

7. Тыныш билдәләрен ҡуйығыҙ:

*Рамазан-пулеметсы биштәрле ауыр тоҡсайҙы, Федотов Нефедычтың трофей мылтығын аҫып, урман шауына ҡолаҡ һала-һала күп тә барманылар, шартлап ботаҡ һынғаны ишетелде, юлдарын бүлеп ниндәйҙер ҡарасҡы үтеп (Ә.Хәкимов).*

**Яуап: Өтөрҙәр ҡуйылды, әммә һөйләмдең аҙағы юҡ, һорау аңлашылмай ))**

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ?

**Яуап:** бында*мин клубҡа барҙым* - баш һөйләм, э*штән ҡайтҡас* – эйәрсән һөйләм. Эйәрсән һөйләм баш һөйләмдән алда торһа, өтөр ҡуйыла.

9. *Казармалакомандирҙар өсөн тәғәйенләнгән бүлмәләрҙең береһендә ике полк комиссары, Ғимаҙиев менән Хоҙайбирҙин, бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ.

**Яуап:** берәй һүҙҙең мәғәнәһен асыҡлап, уның аҙағынан килгән өҫтәлмәлектәр айырымлана.

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала?

**Яуап:** башҡорт теленең фонетик законына тулыһынса буйһонған үҙләштерелгән һүҙҙәр.

11. М. Ғафури әҫәрҙәрен билдәләгеҙ

А.”Боролош”, “Ҡара йөҙҙәр”, “Өсәүҙең тарихы”

Б.”Сибай”, “Еңелгән ятыу”

**В.”Ҡара йөҙҙәр”, “Шағирҙың алтын приискыһында**” +

12. М. Ғафуриҙың “Ҡара йөҙҙәр” повесының төп геройҙарын билдәләгеҙ

**А.Закир, Ғәлимә +**

Б.Ғариф, Сәхибә

В.Сәйҙел, Зәйнәп

13. Ғ. Сәләм әҫәрен билдәләгеҙ

А.”Эшсе” поэмаһы

Б.”Ҡан” роман

**В. ”Бала” поэмаһы +**

14. Йәнәш торған тартынҡы өндәрҙең бер-береһенә оҡшамауы нимә тип атала?

**Яуап**: диссимиляция тип атала.

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай?

**Яуап:** кешеләрҙең хис-тойғоларын, кисерештәрен, йән эйәләренең, предметтарҙың тауыштарын сағылдырыу, шулай уҡ ҡош-ҡорттарҙы саҡырыу йәкиҡыуыуҙы белдереүсе һүҙҙә ЫМЛЫҠ тип атала.

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай?

**Яуап:** төп йәки эйәлек килеште талап итеүсе бәйләүес.

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ.

**Яуап:** белдем – ҡылым, (ни эшләнем?), башл.формаһы – бел,үткән заман, 1-се затта, берлектә, барлыҡ, һөйләмдә хәбәр булып килә.

18. ***Балалар, китаптар*** исемдәрендә күплек мәғәнәһе ниндәй юл менән бирелә

**А.аффиксаль юл +**

Б.синтаксик юл

В.стилистик юл

Г.фонетик юл

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә

**А.синтаксик юл +**

Б.синтетик юл

 В.стилистик юл

Г.фонетик юл

20. ***Бесән сабыу*** тигән һүҙбәйләнештә исемдең килешен билдәләгеҙ

А.эйәлек килеш

**Б.төшөм килеш +**

В.төбәү килеш

Г.сығанаҡ килеш.